Ţara care a oprit procesul de testare al vaccinului anti-Covid din China. Un voluntar a suferit probleme neurologice.
Studiile clinice din Peru au fost suspendate temporar. Un voluntar în procesul de testare al vaccinului Sinopharm a acuzat probleme neurologice. Brazilia a suspendat studiile clinice ale vaccinului de la CoronaVac, alt vaccin dezvoltat de China.
Guvernul din Peru a suspendat procesul de testare al unui vaccin anti-Covid produs de China, după ce un voluntar a suferit o problemă medicală gravă, relatează Independent.O persoană a suferit probleme neurologice, astfel că Institutul Naţional de Sănătate a decis suspendarea temporară a testării vaccinului de la Sinopharm, până va fi determinat motivul care a condus la acest incident.Unul dintre simptomele acuzate de voluntar a fost scăderea puterii în picioare, printre altele, a declarat German Malaga, şeful Universităţii Cayetano Heredia.Vaccinul anti-Covid de la Sinopharm nu este singura opţiune pentru Peru. Guvernul peruan a anunţat că este în negocieri avansate pentru a cumpăra 26 de milioane de doze din Rusia, China şi Marea Britanie.Luna trecută, Brazilia a suspendat studiile clinice ale vaccinului de la CoronaVac, alt vaccin dezvoltat de China.